
PARLAMENTUL ROMÂNIEI

CAMERA DEPUTAŢILOR

Comisia pentru politică economică, reformă şi privatizare

Bucureşti, 

Nr. 21/I/276/10.04.2002

R  A  P  O  R  T

asupra proiectului de Lege privind unele măsuri pentru asigurarea condiţiilor

 de finanţare a organizării, funcţionării şi a activităţii legate de 

privatizare derulate prin Oficiul Participaţiilor Statului şi Privatizării în Industrie

                În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, în procedură de urgenţă, cu proiectul de Lege privind unele măsuri pentru asigurarea condiţiilor de finanţare a organizării, funcţionării şi a activităţii legate de privatizare derulate prin Oficiul Participaţiilor Statului şi Privatizării în Industrie, trimis cu adresa nr. 114/11.03.2002.


   Comisia a primit avizul nr.237/20.02.2002 al Consiliului Legislativ, avizul nr.114/13.03.2002 al Comisiei juridice, de disciplină şi imunităţi, avizul nr.22/156/22.03.2002 al Comisiei pentru buget, finanţe şi bănci şi avizul nr.23/57/04.04.2002 al Comisiei pentru industrii şi servicii.

           Proiectul de lege are ca obiect reglementarea unor măsuri pentru asigurarea condiţiilor de finanţare a organizării, funcţionării şi a activităţii legate de           privatizare derulate prin Oficiul Participaţiilor Statului şi Privatizării în Industrie. Măsurile dispuse constau în obligarea societăţilor şi companiilor naţionale, precum şi a societăţilor comerciale la care Ministerul Industriei şi Resurselor exercită drepturile ce decurg din calitatea de acţionar al statului, de a vărsa în contul Oficiului Participaţiilor Statului şi Privatizării în Industrie dividendele cuvenite acestui minister, inclusiv cele realizate în anul 2000 şi nevărsate la bugetul statului. Pentru asigurarea condiţiilor de finanţare a organizării, funcţionării şi a activităţii legate de privatizare derulate prin Oficiul Participaţiilor Statului şi Privatizării în Industrie, este necesară luarea unor măsuri pentru constituirea patrimoniului Oficiului Participaţiilor Statului şi Privatizării în Industrie, compus din mijloace fixe, din obiecte de inventar, precum şi din alte bunuri. 

                 Proiectul de Lege face parte din categoria legilor ordinare, potrivit prevederilor art. 74 (2) din Constituţie. 

                 La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentanţii   Ministerului Industriei şi Resurselor: domnul Romulus Moucha– secretar de stat, doamna Rodica Dimitriu – director general şi doamna Silvia Vlad – director general.

                 La lucrările comisiei, din ziua de 10 aprilie 2002, au fost prezenţi 22 deputaţi, din totalul de 31 membri ai comisiei. 

       În urma dezbaterii, Comisia propune admiterea cu modificări a proiectul de Lege privind unele măsuri pentru asigurarea condiţiilor de finanţare a organizării, funcţionării şi a activităţii legate de privatizare derulate prin Oficiul Participaţiilor Statului şi Privatizării în Industrie, în unanimitate (22 de voturi).

I. Amendamente admise

În urma examinării acestui proiect de lege,  Comisia pentru politică economică, reformă şi privatizare, propune ca acesta să fie supus, spre dezbatere şi adoptare în plenul Camerei Deputaţilor cu următoarele amendamente:

Nr.

crt.
Text iniţial
Text propus de Comisie

(autorul amendamentului)
Motivarea propunerii amendamentelor

1. 
Titlul legii:

Lege privind unele măsuri pentru asigurarea condiţiilor de finanţare a organizării, funcţionării şi a activităţii legate de privatizare derulate prin Oficiul Participaţiilor Statului şi Privatizării în Industrie.
Titlul legii se modifică şi va avea următorul conţinut:

Lege pentru asigurarea condiţiilor de finanţare a organizării şi funcţionării activităţilor legate de privatizările derulate prin Oficiul Participaţiilor Statului şi Privatizării în Industrie.

Autor: dep. Octavian Purceld - PRM
Pentru simplificarea şi claritatea textului.

2. 
Art.1. – Societăţile şi companiile naţionale, precum şi celelalte societăţi comerciale la care Ministerul Industriei şi Resurselor îşi exercită drepturile ce decurg din calitatea de acţionar al statului, vor vărsa dividendele cuvenite Ministerului Industriei şi Resurselor, inclusiv cele realizate în anul 2000 şi nevărsate la bugetul statului, în condiţiile prevederilor Ordonanţei de urgenţă a Guvernului nr. 88/2001 privind înfiinţarea Oficiului Participaţiilor Statului şi Privatizării în Industrie, aprobată cu modificări prin Legea nr. 552/2001, în contul Oficiului Participaţiilor Statului şi Privatizării în Industrie.
Art.1. se modifică şi va avea următorul cuprins:

Art.1. – Societăţile şi companiile naţionale, precum şi celelalte societăţi comerciale la care Ministerul Industriei şi Resurselor îşi exercită drepturile ce decurg din calitatea de acţionar al statului, vor vărsa dividendele cuvenite Ministerului Industriei şi Resurselor, în condiţiile prevederilor Ordonanţei de urgenţă a Guvernului nr. 88/2001 privind înfiinţarea Oficiului Participaţiilor Statului şi Privatizării în Industrie, aprobată cu modificările prin Legea nr. 552/2001, în contul Oficiului Participaţiilor Statului şi Privatizării în Industrie.

Autor: dep. Grigore Rădulescu- PRM
Precizările eliminate sunt incluse în prevederile Ordonanţei de urgenţă a Guvernului nr. 88/2001 privind înfiinţarea Oficiului Participaţiilor Statului şi Privatizării în Industrie, aprobată cu modificări prin Legea nr. 552/2001.

3. 
Art.2. - (1) Oficiul Participaţiilor Statului şi Privatizării în Industrie reţine permanent la dispoziţia sa, pentru desfăşurarea corespunzătoare a activităţilor sale, o sumă reprezentând ½ din cuantumul anual al cheltuielilor prevăzute în bugetul său de venituri şi cheltuieli, din veniturile încasate din vânzarea acţiunilor emise de societăţile şi companiile naţionale, precum şi de către societăţile comerciale la care acesta, în numele Ministerului Industriei şi Resurselor, îşi exercită drepturile ce decurg din calitatea de acţionar, precum şi din dividende, prin derogare de la prevederile art. 9 alin. (1) şi (3) din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare.  
Art.2. se completează şi va avea următorul cuprins:

Art.2. - (1) Oficiul Participaţiilor Statului şi Privatizării în Industrie reţine permanent la dispoziţia sa, pentru desfăşurarea corespunzătoare a activităţilor sale, o sumă reprezentând ½ din cuantumul anual al cheltuielilor prevăzute în bugetul său de venituri şi cheltuieli, din veniturile încasate din vânzarea acţiunilor emise de societăţile şi companiile naţionale, precum şi de către societăţile comerciale la care acesta, în numele Ministerului Industriei şi Resurselor, îşi exercită drepturile ce decurg din calitatea de acţionar, precum şi din dividende, prin derogare de la prevederile art. 9 alin. (1) şi (3) din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare precum şi din alte venituri constituite conform legii.
Autori: Comisia pentru politică economică,

             reformă şi privatizare

             Comisia pentru industrii şi servicii
Pentru susţinerea programelor de restructurare suma la dispoziţia Oficiului Participaţiilor Statului şi Privatizării în Industrie se poate constitui şi din alte venituri în afară de vânzarea de acţiuni şi dividende.

4. 
Art.2. - (2) Pe total an, cheltuielile făcute de Oficiul Participaţiilor Statului şi Privatizării în Industrie şi prevăzute în bugetul său de venituri şi cheltuieli nu pot depăşi 20% din veniturile obţinute din vânzarea acţiunilor şi din dividende.
Art.2. – (2) se abrogă.

Autori: Comisia pentru politică economică,

             reformă şi privatizare

             Comisia pentru industrii şi servicii
Prevederea este redundantă în contextul noii legislaţii privind privatizarea, respectiv Legea nr. 137/2002 privind unele măsuri pentru accelerarea privatizării.

5. 
Art.2. - (3) Din veniturile încasate de de Oficiul Participaţiilor Statului şi Privatizării în Industrie, se acoperă cheltuielile efectuate, se reîntregeşte suma care rămâne permanent la dispoziţia acestuia, prevăzută la alin. (1), diferenţa urmând a se vira lunar la Trezoreria Statului, într-un cont special deschis pe seama Ministerului Finanţelor Publice, până la data de 25 ale lunii următoare celei pentru care se datorează sumele respective.
Nemodificat.


6. 
Art.2. - (4) Ministerul Industriei şi Resurselor şi Ministerului Finanţelor Publice vor emite, în termen de 30 de zile de la data intrării în vigoare a prezentei legi, un ordin comun, în aplicarea prevederilor alin. (1).
Nemodificat.




Comisia a propus aprobarea proiectului, în unanimitate (22 voturi).
                                            VICEPREŞEDINTE,

   Octavian Mircea Purceld               
                SECRETAR,  

                                                                                                                             Iuliu Vida

PARLAMENTUL ROMÂNIEI

CAMERA DEPUTAŢILOR

Comisia pentru politică

economică, reformă şi privatizare

Bucureşti,

Nr.21/I/276/10.04.2002

C ă t r e,





 BIROUL PERMANENT AL





 CAMEREI DEPUTAŢILOR



Vă înaintăm, alăturat, RAPORTUL asupra proiectului de Lege privind unele măsuri pentru asigurarea condiţiilor de finanţare a organizării, funcţionării şi a activităţii legate de privatizare derulate prin Oficiul Participaţiilor Statului şi Privatizării în Industrie, trimis Comisiei, pentru examinare în fond, în procedură de urgenţă, cu adresa nr. 114/11.03.2002. 



La întocmirea Raportului, Comisia a avut în vedere avizul nr.237/20.02.2002 al Consiliului Legislativ, avizul nr.114/13.03.2002 al Comisiei juridice, de disciplină şi imunităţi, avizul nr.22/156/22.03.2002 al Comisiei pentru buget, finanţe şi bănci şi avizul nr.23/57/04.04.2002 al Comisiei pentru industrii şi servicii.

 VICEPREŞEDINTE,

Octavian Mircea Purceld

